Simas Kudirka

Simas Kudirka  (1930 m. balandžio 9 d. Griškabūdyje, Šakių apskrityje – 2023 m. vasario 11 d. Pilviškiuose, Vilkaviškio rajono savivaldybėje)Simas Kudirka. Visuotinė lietuvių enciklopedija. 2018-04-06. Nuoroda tikrinta 2023-02-13.Mirė filme „Šuolis“ įamžintas jūreivis Simas Kudirka. LRT. 2023-02-12. Nuoroda tikrinta 2023-02-12. – lietuvių pasipriešinimo sovietiniam okupaciniam režimui dalyvis.

 Biografija 
1952 m. baigė Klaipėdos jūreivystės mokyklą. 1956–1970 m. Klaipėdos žvejybinio laivyno jūreivis radistas. 1970 m. lapkričio 23 d. per JAV ir TSRS žvejybos organizacijų vadovų susitikimą, vykusį JAV teritoriniuose vandenyse Klaipėdos refrižeratorių laivyno plaukiančiojoje bazėje „Tarybų Lietuva“ perėjo į JAV kranto apsaugos laivą „Vigilant“ ir paprašė politinio prieglobsčio. JAV kranto apsaugos pareigūnų į laivą įleistų TSRS pareigūnų sulaikytas ir prievarta grąžintas į TSRS laivą. JAV ir sovietinių pareigūnų veiksmus smerkė didžiausi JAV dienraščiai, JAV lietuviška spauda, televizijos ir radijo stotys, ypač „Amerikos balsas“, vyko protesto demonstracijos.

Ilgą laiką jis buvo kovos dėl Lietuvos laisvės simbolis. 1971 m. gegužės mėn. nuteistas 10 m. kalėti. Kalėjo Pskove, Mordovijos lageriuose. Jo motinai, gimusiai JAV, atgavus JAV pilietybę, JAV administracijos pastangomis 1974 m. iš kalėjimo išleistas, su šeima išvyko į JAV. Dalyvavo JAV lietuvių organizacijų veikloje, skaitė paskaitas apie komunistinį režimą Sovietų sąjungoje. Lietuvai 1990 m. atkūrus nepriklausomybę, 2007 m. su žmona Genute grįžo į Lietuvą, apsigyveno Pilviškiuose.Pasaulyje išgarsėjęs lietuvis grįžo gyventi į Pilviškius santaka.info 2007-06-05 Palaidotas Gabriškės kapinėse prie Pilviškių.Šuoliu visą laisvąjį pasaulį sudrebinusio S. Kudirkos laidotuvėse – ir žinutė Ukrainailrytas.lt

 Įamžinimas 
Apie Simo Kudirkos gyvenimo istoriją yra parašytos kelios knygos, sukurti filmai.

 S. Kudirkos ir L. Eiche knyga „Tiems, kurie dar jūroje“ (For those still at sea, 1978 m.)
 Jurgio Gliaudos knyga „Simas“ (1971 m., Vilties spaustuvė, Klyvlendas, Ohajas)
 Algimanto Kezio dokumentinis filmas „Simas Kudirka Čikagoje“ (Simas Kudirka In Chicago, 1974 m.)
 D. L. Richo (JAV) televizijos filmas „Simo Kudirkos pabėgimas“ (The Defection of Simas Kudirka, 1978 m.)
 Giedrės Žickytės dokumentinis filmas „Šuolis“ (2020 m.)

 Įvertinimas 
 2008 m. Vyčio Kryžiaus ordino Komandoro kryžius.

 Šaltiniai 

 Nuorodos 
 Simas Kudirka - sovietų nepavergtos Lietuvos simbolis Vakaruose (video)
 Virginija Skučaitė. Šuolio į laisvę kaina. Kauno diena, 2008-11-15
 Valdas Adamkus apie Simą Kudirką 1974 m.
 Agnė Fabijonavičiūtė. Lietuvių gyventojų pabėgimai ir mėginimai ištrūkti iš Sovietų Sąjungos
 Į JAV bėgęs ir už SSRS išdavimą kalėjęs S.Kudirka: visas Lietuvos gyvenimas persunktas bolševikine dvasia

Kategorija:Lietuvos disidentai
Kategorija:JAV lietuviai
Kategorija:Lietuvos jūrininkai
Kategorija:Lietuvos radistai
Kategorija:Pabėgėliai iš TSRS